&Anders.Lund; &Anders.Lund.mail;
&traductor.Antoni.Bella;

# Configuració de &kate;

## Vista general

&kate; ofereix algunes maneres de configurar l'aplicació per a que es comporti com es vol. Les més importants són:

El diàleg de configuració

  La principal eina de configuració, que us permet configurar l'aplicació &kate;, el component d'edició i l'ús de connectors.

El menú Arranjament

  Us permet canviar opcions usades molt sovint i llançar els diàlegs de configuració.

El menú Visualitza

  Us permet dividir el marc actual, així com mostrar les icones i el plafó amb els números de línia per al document que s'està editant.

El terminal encastat usa la configuració definida en l'&systemsettings;, i es pot configurar fent clic del &BDR; per a mostrar el menú contextual.

## El diàleg principal de configuració

El diàleg de configuració de &kate; mostra un arbre de temes sobre la part esquerra, i una pàgina de configuració corresponent al tema seleccionat sobre la part dreta.

La configuració està dividida en dos grups, anomenats:

- Configuració de l'aplicació

- Configuració del component d'edició

## La configuració de l'aplicació &kate;

Aquest grup conté pàgines per a configurar l'aplicació principal de &kate;

### La pàgina General

Aquesta secció conté unes poques opcions globals per a &kate;

Comportament
  Avisa quant a fitxers modificats per processos externs

    Quan està habilitada, &kate; us avisarà quan aplicacions externes modifiquin els fitxers una vegada que rebin el focus. Podreu treballar amb diversos fitxers modificats a la vegada, podreu tornar a carregar, desar o descartar els fitxers canviats en grups.

    Si no està habilitada, &kate; us demanarà què voleu fer quan es produeixi una modificació externa del fitxer i l'aplicació rebi el focus.

Meta-informació
  Conserva la meta-informació de les sessions antigues

    Quan està habilitada, &kate; desarà la meta-informació tal com punts i configuració de sessió fins i tot quan tanqueu els vostres documents. Les dades s'usaran si el document es torna a obrir sense canvis.

  Esborra la meta informació sense usar després de

    Estableix el màxim nombre de dies per a mantenir la meta-informació dels fitxers sense obrir. Això us ajuda a mantenir la base de dades de la meta-informació en una mida raonable.

### La pàgina Sessions

Aquesta secció conté opcions relatives a usar les sessions.

Elements de les sessions
  Inclou la configuració de les finestres

    Si està habilitada, &kate; desarà la configuració de la finestra amb cada sessió.

Comportament de l'aplicació en iniciar-se

  Seleccioneu el comportament que voleu per a &kate; a l'inici. Aquesta configuració es pot canviar especificant què fer sobre la línia d'ordres.

  Inicia una nova sessió

    Amb aquesta opció, &kate; iniciarà una nova sessió sense nom a l'inici.

  Carrega l'última sessió usada

    &kate; usarà la sessió oberta més recentment a l'inici. Això és bo si voleu usar sempre el mateix nom de sessió o canviar-lo en comptades ocasions.

  Escull manualment una sessió

    &kate; mostrarà un petit diàleg que us permetrà escollir la vostra sessió preferida. Aquest és el comportament per omissió. És adequat si useu sovint moltes sessions diferents.

Els canvis a les dades de la sessió (fitxers oberts i si s'habilita, la configuració de la finestra) sempre seran desats.

### La pàgina Llista de documents

Ombra del fons

  Aquesta pàgina us permetrà habilitar o deshabilitar la visualització de l'ombrejat del fons de la vostra activitat recent, i seleccionar quins colors s'usaran si està habilitat. Per obtenir més informació quant a aquesta característica consulteu la secció sobre La llista de documents.

Ordena per

  Estableix la manera en que s'ordenarà la llista de documents. Això també es pot configurar des del menú del &BDR; en la llista de documents.

### La pàgina Connectors

Aquesta pàgina proveeix una llista dels connectors instal·lats per a &kate;. Cada connectors està representat pel seu nom i una petita descripció. Podeu marcar la caixa de selecció d'un element per a habilitar el connector que representa.

Si un connector proveeix opcions de configuració, apareixerà una secció d'aquesta pàgina per a poder-lo configurar.

### La pàgina Navegador del sistema de fitxers

Barra d'eines

  Configura els botons en la barra d'eines del selector de fitxers movent-ne aquells que voleu habilitar a la llista Accions seleccionades, i ordenar-los després usant els botons amb fletxa al costat de la llista.

### La pàgina Terminal

Sincronitza automàticament el terminal amb el document actual quan sigui possible

  Això causarà que el terminal encastat canviï al directori del document actiu en iniciar-se i que quan es seleccioni un document nou doni el focus a dit directori. Si no està habilitada, haureu de navegar pel vostre compte en el terminal.

### Eines externes

Aquesta pàgina serà mostrada si s'ha seleccionat Eines externes a la pàgina Connectors. En aquest cas al menú Eines trobareu un submenú anomenat Eines externes. Aquestes eines criden a aplicacions externes amb dades relatives al document actual, per exemple el seu URL, directori, text o selecció. Aquesta pàgina us permetrà gestionar el menú i editar, eliminar o afegir eines noves.

Cada eina externa és una ordre de l'intèrpret d'ordres que conté macros representen les dades del document. Quan són activats, les macros es substitueixen amb dades del document actiu.

#### Propietats de les eines externes

Etiqueta

  Una etiqueta per al menú Eines externes.

Script

  L'script que s'executarà quan l'eina sigui activada. Abans de passar l'script a l'intèrpret d'ordres, es substituiran les següents macros:

  %URL

    La URL completa del document actual, o una cadena buida si el document no ha estat desat.

  %URL

    Una llista separada amb espais dels URL de tots els documents oberts (excepte dels que no han estat desats).

  %directory

    El directori que forma part de l'URL del document actual o una cadena buida si el document actual no ha estat desat.

  %filename

    El nom de fitxer del document actual sense la ruta, o una cadena buida si el document actual no ha estat desat.

  %line

    El número de línia en la que es troba el cursor dins del document actual.

  %column

    El número de columna en la que es troba el cursor en el document actual.

  %selection

    El text seleccionat en el document actual, o una cadena buida si no n'hi ha.

  %text

    El text complet del document actual. Tingueu cura atès que això pot excedir la màxima llargària d'ordre permesa en el vostre sistema. Useu-ho amb molt de compte.

Executable

  L'executable principal és l'script. Aquest és obligatori, i s'usa per a provar si l'ordre pot ser executada. Es permet una ruta completa en cas que no es trobi a la vostra variable `PATH`.

Tipus MIME

  Una llista separada per dos punts amb els tipus MIME per als que aquesta ordre haurà d'estar disponible. Actualment està en desús.

Desa

  De forma opcional podeu decidir desar el document actual o tots els documents abans d'executar l'script. És pràctic si el vostre script llegeix el fitxer des del disc.

Nom de línia d'ordres

  Si ompliu això, l'eina estarà disponible en els editors de la línia d'ordres com `exttool-Nom_de_la_línia_ordres` (la cadena que introduïu aquí precedida per «exttool-»).

## La configuració del component d'edició

Aquest grup conté totes les pàgines relacionades amb el component editor de &kate;. La majoria de les configuracions que es troben aquí són les per omissió, i poden ser sobreescrites per definicions de tipus de fitxer, per variables de document o per canvis en el propi document durant una sessió d'edició.

### Aparença

Ajust de línia
  Ajust dinàmic de paraules

    Si marqueu aquesta opció, les línies de text s'ajustaran a la vora de la vista en la pantalla.

  Indicadors d'ajust de paraula dinàmic (si és d'aplicació):

    Tria quan es mostraran els indicadors de l'ajuste de línia dinàmic.

  Alinea les línies ajustades dinàmicament a l'amplada del sagnat:

    Habilita l'inici de l'ajust de línia dinàmic per a que s'ajustin verticalment al nivell del sagnat de la primera línia. Això pot ajudar a crear codi i marques més llegibles.

    A més, us permet establir l'amplada màxima de la pantalla, com a un percentatge, després del qual les línies ajustades dinàmicament no s'alinearan verticalment. Per exemple, al 50%, les línies amb nivells de sagnat més gran del 50% de l'amplada de la pantalla no se'ls aplicarà l'alineació vertical.

Vores
  Mostra els marcadors desplegables (si estan disponibles)

    Si aquesta opció està marcada, la vista actual mostrarà marques per al plegat de codi, si el plegat de codi està disponible.

  Mostra la vora de la icona

    Si està marcada, veureu una vora d'icona al costat esquerra. La vora de icona mostrarà els signes de punt.

  Mostra el número de les línies

    Si està marcada, veureu els números de línia al costat esquerra.

  Mostra les marques de la barra de desplaçament

    Si aquesta opció està marcada, la vista actual mostrarà marques en la barra de desplaçament vertical. Aquestes marques per exemple, mostraran els punts.

Ordena el menú Punts

  Per posició

    Els punts s'ordenaran pel número de línia en què estan situats.

  Per creació

    Cada punt nou s'afegirà pel final, independentment d'on estigui situat en el document.

Avançat

  Mostra les línies de sagnat

    Si està marcada, l'editor mostrarà línies verticals per ajudar a identificar el sagnat de les línies.

  Ressalta el contingut entre els parèntesis seleccionats

    Si està activat, es ressaltarà el contingut entre la parella de parèntesis seleccionats.

### Tipus de lletres i colors

Aquesta secció del diàleg us permet configurar tots els tipus de lletra i colors de qualsevol esquema de color que tingueu, així com crear nous esquemes o esborrar els existents. Cada esquema té configuracions per als colors, tipus de lletra i ressaltat d'estils de text.

&kappname; preseleccionarà l'esquema actualment actiu, si voleu treballar sobre un esquema diferent seleccioneu-lo en la llista desplegable Esquema. Amb els botons Nou i Esborra podreu crear un nou esquema o eliminar els existents.

A la part inferior de la pàgina podeu seleccionar l'Esquema per omissió per a &kappname;.

#### Colors

Fons de l'àrea de text
  Text normal

    Aquest es el fons predeterminat per a l'àrea d'edició, serà el color dominant en l'àrea d'edició.

  Text seleccionat

    Aquest és el fons per al text seleccionat. El valor per omissió és el color de la selecció global, tal com està configurat en les preferències de color de &kde;.

  Línia actual

    Estableix el color per a la línia actual. Estableix aquesta configuració una mica diferent del fons de text normal per ajudar a mantenir el focus en la línia actual.

  Punt

    Aquest desplegable us permet establir un revestiment per als diferents tipus de marcador. El color es barreja amb el color del fons d'una línia marcada, de manera que una línia amb més marcadors o una línia marcada que és l'actual té un fons que és una barreja de més colors. Els colors de les marques també s'usen si habiliteu el mostrar les marques de les barres de desplaçament.

Elements addicionals
  Fons de la vora esquerra

    Aquest color s'usa per a les marques, números de línia i vores de les marques del plegat de codi situats al costat esquerra de la vista d'edició quan aquests siguin mostrats.

  Números de línies

    Aquest color s'usa per a dibuixar els números de línia al costat esquerra quan siguin mostrats.

  Ressaltat de parèntesis

    Aquest color s'usa per a dibuixar el fons dels claudàtors emparellats.

  Marcadors d'ajust de paraula

    Aquest color s'usa per a dibuixar un patró a l'esquerra de les línies ajustades dinàmicament quan siguin alineades verticalment, i també per a les marques d'ajust de línia estàtic.

  Marcadors de tabulació i espai

    Aquest color s'usa per a dibuixar els indicadores d'espai en blanc quan estan habilitats.

  Línia de l'error ortogràfic

    Defineix el color de la línia que s'utilitza per a indicar els errors ortogràfics.

#### Tipus de lletra

Aquí podreu escollir el tipus de lletra per a l'esquema. Podeu escollir qualsevol tipus de lletra disponible en el vostre sistema, i establir la mida per omissió. Es mostra un text d'exemple a la part inferior del diàleg, de manera que podeu veure l'efecte de la vostra elecció.

#### Estils text normal

Els estils de text normal s'hereten dels estils de text ressaltat, i permeten a l'editor presentar text de manera compatible, per exemple, el comentari de text usa el mateix estil en la majoria dels formats que &kappname; pot ressaltar.

El nom en la llista d'estils usa l'estil configurat per a l'element, proporcionant-vos una vista prèvia quan un estil està configurat.

Cada estil us permet seleccionar atributs comuns com els colors de fons i de primer pla. Per a deseleccionar un color de fons, feu clic dret per a usar el menú contextual.

#### Estils text ressaltat

Aquí podeu editar els estils de text usats per una definició de ressaltat específica. L'editor preselecciona el ressaltat usat per al vostre document actual. Per a treballar amb un ressaltat diferent, seleccioneu-ne un en la llista desplegable Ressaltat sobre la llista d'estil.

El nom en la llista d'estils usa l'estil configurat per a l'element, proporcionant-vos una vista prèvia quan un estil està configurat.

Cada estil us permet seleccionar atributs comuns com els colors de fons i de primer pla. Per a deseleccionar un color de fons, feu clic dret per a usar el menú contextual. A més podreu veure si un estil és igual que l'estil per omissió usat per l'element, i assignar-lo si no l'és.

Tingueu present que molts ressaltats contenen d'altres ressaltats representats per grups en la llista d'estil. Per exemple, la majoria dels ressaltats inclouen el ressaltat Alerta, i molts dels formats de codi font inclouen el ressaltat Doxygen. Editar colors en aquests grups tan sols afectarà els estils quan s'usin en el format de ressaltat editat.

### Edició

#### General

Tabulacions
  Insereix espais en comptes de tabulacions

    Quan estigui habilitat, l'editor inserirà un nombre d'espais calculat d'acord a la posició en el text i l'opció `tab-width` (amplada de la tabulació) quan premeu la tecla &Tab;.

  Ressalta els tabuladors

    Quan està habilitada, &kappname; mostrarà un petit punt com a representació visual dels caràcters de tabulació.

    Això causarà que es dibuixin punts per a indicar els espais en blanc. Això es corregirà en una futura versió de &kappname;.

  Amplada de la tabulació

    Si l'opció Insereix espais en comptes de tabulacions està seleccionada, aquesta entrada determinarà el nombre d'espais amb els que es substituiran automàticament les tabulacions.

Ajust de línia estàtic

  L'ajust de línia és una característica que causarà que l'editor inicii automàticament una nova línia de text i desplaci (ajusti) el cursor al començament de la nova línia. El &kappname; iniciarà automàticament una nova línia de text quan la línia actual abasti la longitud especificada per l'opció Ajusta les paraules a:.

  Habilita l'ajust de línia estàtic

    Activa o desactiva l'ajust dinàmic de línia.

  Mostra el marcador d'ajust de línia estàtic (si s'aplica)

    Si aquesta opció està marcada, se dibuixarà una línia vertical a l'ajust de línia tal com s'ha definit a Arranjament Configura editor... en la pestanya Editor. Tingueu present que la marca d'ajust de línia tan sols es dibuixarà si useu un tipus de lletra a mida fix.

  Ajusta les paraules a:

    Si l'opció Habilita l'ajust de línia estàtic està seleccionada, aquesta entrada determina la longitud (en caràcters) desprès de la qual l'editor iniciarà una nova línia automàticament.

Varis
  Elimina els espais finals

    &kappname; eliminarà automàticament els espais addicionals al final de la línia de text.

  Ressalta els espais finals

    &kappname; eliminarà automàticament els espais addicionals al final de la línia de text.

  Parèntesis automàtics

    Quan l'usuari escriu un parèntesis esquerra ([, (, o {) &kappname; introduirà automàticament els parèntesis drets (}, ), o ]) a la dreta del cursor.

  Copia/retalla la línia actual si no hi ha cap selecció

    Si aquesta opció està habilitada i la selecció de text està buida, les accions copia i talla es duen a terme per a la línia de text en la posició real del cursor.

  Permet el desplaçament més enllà del final del document

    Aquesta opció permet desplaçar-vos més enllà del final del document. Es pot utilitzar per al centre vertical a la part inferior del document, o el posa a la part superior de la vista actual.

#### Cursor i selecció

Moviment del cursor per al text
  Inici i final intel·ligents

    Quan estigui seleccionada, prémer la tecla Inici causarà que el cursor salti els espais en blanc i vagi a l'inici del text d'una línia.

  Ajust del cursor

    Quan està activat, moure la inserció del cursor usant les tecles esquerra i dreta anirà a la línia anterior/següent al començament/final de la línia, similar a la majoria dels editors.

    Quan està desactivat, la inserció del cursor no es mourà al començament de la línia, si no al final de la línia, el que pot resultar molt pràctic per als programadors. Quan aquesta opció estigui seleccionada, moure el cursor amb les tecles de cursor farà que al final de la línia el cursor vagi al començament de la següent línia. Tan mateix, quan el cursor es mogui més enllà del començament de la línia (a l'esquerra) saltarà al final de la línia anterior. Quan no s'hagi seleccionat aquesta opció, moure el cursor més enllà del final de la línia farà que continuï horitzontalment en la mateixa línia, en canvi moure més enllà del començament no farà res.

  AvPàg/RePàg mouen el cursor

    Aquesta opció canvia el comportament del cursor quan l'usuari prem les tecles Re. Pàg. o Av. Pàg.. Si no està seleccionada el cursor mantindrà la seva posició relativa dins de l'àrea de text visible en &kappname; quan aparegui el nou text com a resultat de l'operació. Així, si el cursor està en el centre del text visible quan l'operació es realitzi continuarà allà (excepte quan es superi el començament o el final). Quan aquesta opció estigui seleccionada, el prémer aquestes tecles farà que el cursor es desplaci a la part superior o inferior del text visible quan es mostri la nova pàgina de text.

  Centra automàticament el cursor (línies):

    Estableix el nombre de línies visibles per sobre i per sota del cursor quan sigui possible.

Mode selecció de text
  Normal

    Les seleccions seran sobreescrites pel text escrit i perdudes en moure el cursor.

  Persistent

    Les seleccions romandran, inclús després del moviment del cursor i el tecleig.

#### Sagnat

Mode de sagnat predeterminat:

  Seleccioneu el mode de sagnat automàtic que voleu usar per omissió. Es recomana usar `Cap` o `Normal`, i usar les configuracions del tipus de fitxer per assignar d'altres modes de sagnat per a formats de text com codi C/C++ o &XML;.

Propietats del sagnat
  Amplada del sagnat:

    L'amplada del sagnat és el nombre d'espais que s'utilitzen per aplicar el sagnat a una línia. Si l'opció Insereix espais en comptes de tabulacions a la pestanya General a la pàgina Edició està deshabilitada, un caràcter &Tab; serà inserit si el sagnat és divisible per l'amplada de la tabulació.

  Preserva els espais extres

    Si aquesta opció està deshabilitada, en canviar el nivell de sagnat les línies s'alineen a un múltiple de l'amplada especificada a Amplada del sagnat.

  Ajusta el sagnat del codi enganxat des del porta-retalls

    Si aquesta opció està seleccionada, se sagnarà el codi enganxat des del porta-retalls. En activar l'acció Desfés s'elimina el sagnat.

Accions del sagnat
  La tecla de retrocés en un espai en blanc inicial desfà el sagnat

    Si aquesta opció està seleccionada, la tecla de &Retro; disminueix el nivell de sagnat si el cursor està posicionat a l'espai en blanc inicial d'una línia.

  Acció de la tecla de tabulació (si no existeix cap selecció)

    Si voleu usar &Tab; per alinear la línia actual en el bloc de codi actual com a emacs, &Tab; farà una drecera a l'acció Alinea.

    Avança sempre fins a la posició de tabulació següent

      Si seleccioneu aquesta opció, la tecla &Tab; sempre inserirà espais en blanc fins que s'abasti la posició de la següent tabulació. Si l'opció Insereix espais en comptes de tabulacions a la pestanya General a la pàgina Edició està habilitada, s'inseriran espais, en cas contrari, s'inserirà una sola tabulació.

    Augmenta sempre el nivell de sagnat

      Si aquesta opció està seleccionada, la tecla de &Tab; sempre sagna la línia actual amb el nombre de posicions indicades a Amplada del sagnat.

    Augmenta el nivell de sagnat en un espai en blanc inicial

      Si seleccioneu aquesta opció, la tecla &Tab; sagnarà la línia actual o avançarà a la posició de la següent tabulació. Si el punt d'inserció es troba en o abans del primer caràcter de no espai a la línia, o si hi ha una selecció, la línia actual es sagna pel nombre de posicions de caràcters especificat a Amplada del sagnat. Si el punt d'inserció es troba després del primer caràcter de no espai a la línia i no hi ha selecció, s'insereix l'espai en blanc assolint la posició de la següent tabulació: Si l'opció Insereix espais en comptes de tabulacions a la pestanya General a la pàgina Edició està habilitada, els espais s'inseriran espais, en cas contrari, s'inserirà una sola tabulació.

#### Compleció automàtica

General
  Habilita la compleció automàtica

    Si està habilitada, apareixerà una caixa de compleció emergent per a completar paraules automàticament en escriure mostrant una llista d'entrades de text per completar el text actualment sota el cursor.

Longitud mínima de paraula a completar

  En escriure text, les cerques de paraules de completat de paraules en el document s'iniciarà en escriure text. Aquesta opció configura la quantitat mínima de caràcters que es necessiten per fer que la compleció de paraula sigui activada i aparegui una caixa de compleció emergent.

#### Mode d'entrada del Vi

General
  Usa el mode d'entrada Vi

    Quan està seleccionat, el mode d'entrada vi s'habilitarà en obrir una vista nova. Encara podreu commutar el mode d'entrada vi actiu/inactiu per a una vista particular en el menú Edita.

  Permet que les ordres del Vi substitueixin les dreceres del Kate

    Quan està seleccionat, les ordres del vi substitueixen les ordres integrades del &kate;. Per exemple: &Ctrl;R refarà, i substituirà l'acció estàndard (mostra el diàleg de cerca i substitució).

  Oculta la barra d'estat del mode Vi

    Per omissió, s'utilitzarà una barra d'estat extra quan el mode d'entrada Vi estigui habilitat. Aquesta barra d'estat mostra les ordres mentre s'escriu i els missatges/errors produïts per les ordres de VI.

    En seleccionar aquesta opció s'ocultarà aquesta línia d'estat extra.

Mapatge de tecles

  El mapatge de tecles s'utilitza per canviar el significat de les tecles en escriure. Això permet moure les ordres a altres tecles o fer crear tecles especials per fer una sèrie d'ordres.

  Exemple:

  F2 -> I-- &Esc;

  Això anteposa I-- a una línia quan es pressiona F2.

#### Comprovació ortogràfica

Aquestes opcions de configuració es descriuen a la documentació del mòdul Corrector ortogràfic de l'&systemsettings;.

### Obre/desa

#### General

Format de fitxer
  Codificació:

    Defineix la codificació estàndard a utilitzar per obrir/desar fitxers, si no s'ha canviat al diàleg obre/desa o utilitzant una opció de la línia d'ordres.

  Detecció de la codificació

    Seleccioneu un element de la llista desplegable, o bé deshabiliteu la detecció automàtica o useu Universal per habilitar la detecció automàtica per a totes les codificacions. Però com això probablement només pot detectar utf-8/utf-16, seleccionant una regió s'utilitzarà l'heurística personalitzada per obtenir millors resultats. Si no es tria cap codificació com a estàndard, ni s'especifica en el diàleg obre/desa, ni a la línia d'ordres que coincideixi amb el contingut del fitxer, aquesta detecció es durà a terme.

  Codificació de reserva

    Defineix la codificació de reserva per intentar obrir els fitxers si no es tria cap codificació com a estàndard, ni s'especifica en el diàleg obre/desa, ni a la línia d'ordres que coincideixi amb el contingut del fitxer. Abans d'utilitzar-la, es farà una temptativa per a determinar la codificació a utilitzar cercant una marca d'ordre de bytes a l'inici del fitxer: Si es troba, se seleccionarà la codificació unicode correcta, altrament s'executarà la detecció de la codificació, i si les dues fallen, es triarà la codificació de reserva.

  Fi de línia:

    Escolliu el final de línia preferit per al vostre document actiu. Podeu escollir entre &UNIX;, DOS/&Windows; o Macintosh.

  Detecció automàtica del final de línia

    Marqueu-ho si voleu que l'editor detecti automàticament el tipus del final de línia. El primer final de línia trobat s'usarà per a tot el fitxer.

  Activa el marcador d'ordre de bytes

    La marca d'ordre de byte és una seqüència especial al començament del documents codificats amb unicode. Ajuda als editors a obrir documents de text amb la codificació unicode correcta. Per obtenir més informació, vegeu Marca d'ordre de bytes.

Neteja automàtica en carregar/desar
  Elimina els espais finals

    L'editor eliminarà automàticament els espais extra al final de les línies de text en carregar i desar el fitxer.

#### Avançat

Carpeta del fitxer de configuració
  Profunditat de cerca del fitxer de configuració:

    L'editor cercarà en el número indicat de nivells de carpeta cap a amunt el fitxer de configuració de &kappname; i carregarà la configuració des d'aquest. Per a més informació sobre aquests fitxers de configuració a una carpeta oculta la trobareu en l'article The File kateconfig.

Còpia de seguretat en desar

  Els fitxers de còpia de seguretat faran que &kappname; copii el fitxer a <prefix><nomfitxer><sufix> abans de desar els canvis. El sufix per omissió és ~ i el prefix resta buit.

  Fitxers locals

    Marcar si voleu realitzar còpies de seguretat dels fitxers locals al desar.

  Fitxers remots

    Marcar si voleu realitzar còpies de seguretat dels fitxers remots al desar.

  Prefix

    Introduïu el prefix que precedirà al nom dels fitxers de còpia de seguretat.

  Sufix

    Introduïu el sufix a afegir al nom dels fitxers de còpia de seguretat.

  Desactiva la sincronització de fitxers d'intercanvi

    Kate és capaç de recuperar (la major part de) el que va escriure després de l'última vegada que va desar en el cas d'una petada o falta de corrent elèctrica. Un fitxer d'intercanvi (.swp.<nomfitxer>) és creat després de la primera acció d'edició en un document. Si l'usuari no desa els canvis i el Kate peta, el fitxer d'intercanvi es manté al disc. En obrir un fitxer, el Kate comprova si hi ha un fitxer d'intercanvi per al document i si el troba, demana a l'usuari si vol o no recuperar les dades perdudes. L'usuari també disposa de la possibilitat de veure les diferències entre el fitxer original i el recuperat. El fitxer d'intercanvi és esborrat després de cada acció de desa i en sortir normalment.

    Kate sincronitza els fitxers d'intercanvi en el disc cada 15 segons, però només si han canviat des de l'última sincronització. L'usuari pot deshabilitar aquesta sincronització, marcant la caixa Desactiva la sincronització de fitxers d'intercanvi, però això pot conduir a una major pèrdua de dades.

#### Modes i tipus de fitxers

Aquesta pàgina us permetrà substituir la configuració per omissió per als documents dels tipus MIME especificats. Quan l'editor carrega un document, intenta trobar la màscara o el tipus MIME per a un dels tipus de fitxers definits, i de ser així s'apliquen les variables definides. Si coincideixen diversos tipus de fitxer, s'usarà el de major prioritat.

Tipus de fitxer:

  El tipus de fitxer amb la prioritat més alta es el que es mostra en la llista desplegable. Si hi ha més d'un tipus de fitxer, també es llistaran.

  Nou

    S'usa per a crear un nou tipus de fitxer. Després que feu clic en aquest botó, els camps inferiors es buidaran i podreu omplir les propietats que vulgueu per al nou tipus de fitxer.

  Esborra

    Per esborrar un tipus de fitxer existent, seleccioneu-lo des de la llista desplegable i premeu el botó Esborra.

Propietats del tipus de fitxer actual

  El tipus de fitxer amb la prioritat més alta es el que es mostra en la llista desplegable. Si hi ha més d'un tipus de fitxer, també es llistaran.

  Nom:

    El nom del tipus de fitxer que es mostrarà a l'element de menú corresponent. Aquest nom es mostra en el menú EinesTipus de fitxer.

  Secció:

    El nom de la secció usada per a organitzar els tipus de fitxer en menús. També és usat en el menú EinesTipus de fitxer.

  Variables:

    Aquesta cadena us permet configurar les preferències de &kappname; per als fitxers seleccionats per a aquest tipus MIME usant variables de &kappname;. Podeu establir gairebé qualsevol opció de configuració, com ara el ressaltat, el mode de sagnat, la codificació, &etc;

    Per a obtenir la llista completa de les variables conegudes, consulteu el manual.

  Ressaltat:

    Si creeu un nou tipus de fitxer, aquest menú desplegable permet seleccionar un tipus de fitxer per a ressaltar.

  Mode de sagnat:

    El menú desplegable especifica el mode de sagnat per als nous documents.

  Extensions de fitxer:

    Els jòckers us permetran seleccionar els fitxers segons el seu nom. Una màscara que es sol usar és un asterisc i l'extensió del fitxer, per exemple `*.txt; *.text`. La cadena és una llista de màscares separades per punt i coma.

  Tipus MIME:

    Mostra un assistent que us ajuda a seleccionar els tipus MIME amb facilitat.

  Prioritat:

    Estableix una prioritat per aquest tipus de fitxer. Si un document coincideix amb diversos tipus de fitxer, s'escollirà el que disposi d'una prioritat més alta.

Descarrega fitxers de ressaltat...

  Fer clic en aquest botó per a descarregar noves descripcions de ressaltat de sintaxi o per actualitzar les existents des del lloc web de &kate;.

### Extensions

La pestanya Connectors llista tots els connectors disponibles i us permet marcar aquells que vulgueu usar. Fer clic sobre el botó Informació obrirà el seu diàleg Quant a.

Una vegada està marcat un connector configurable, s'habilita el botó Configura i hi podeu fer clic amb la finalitat de configurar el connector ressaltat.

#### Connectors del component d'edició

Parèntesis automàtics

  El connector de parèntesis automàtics substitueix la característica «Parèntesis automàtics» interna del &kate;. S'insereix automàticament una clau de tancament } al començament de la següent línia després d'acabar una línia obrint un { i prement la tecla &Intro;.

Eines de dades

  Les eines de dades permeten eines com un diccionari de sinònims (thesaurus) i un corrector ortogràfic (si estan instal·lades). Les eines de dades només estan disponibles quan es selecciona text, o quan es fa clic amb el &BDR; sobre una paraula. Si no s'ofereixen les eines de dades fins i tot quan el text està seleccionat, cal que els instal·leu. Algunes eines de dades formen part del paquet de &koffice;. Si aquest connector està habilitat i les eines de dades estan instal·lades, els elements addicionals apareixeran a la part final del menú contextual.

Exportador

  Aquesta ordre us permet exportar el document actual amb tota la informació de ressaltat en un document HTML emprant Fitxer Exporta com a HTML. A més podeu utilitzar Edita Copia com a HTML per copiar el text seleccionat com a HTML al porta-retalls del sistema.

Inserció de fitxer

  Aquest connector us permet inserir qualsevol fitxer de lectura a la posició del cursor. Si està habilitat, el menú Eines disposarà d'un element de menú addicional Insereix fitxer.

Comprovació de la codificació Python

  Aquest connector està sempre habilitat. Si esteu intentant desar un fitxer de python com no ASCII, sense especificar una línia de codificació de codi correcta com &pex;, «# -*- coding: utf-8 -*-», apareixerà un diàleg d'avís permetent-vos afegir una línia de codificació de codi adequada per a la codificació actual al fitxer.

## Configuració amb variables de document

Les variables de Kate són implementacions de katepart de variables de document, similar als modes de línia d'emacs i vi. En katepart, les línies tenen el format `kate: VARIABLENAME VALUE; [ VARIABLENAME VALUE; ... ]` les línies poden ser un comentari, si el fitxer és en un format amb comentaris. Els noms de variable són paraules soles (sense espais en blanc), i quelcom que el segueixi després dels dos punts serà el valor. Els dos punts són requerits.

Tot seguit hi ha un exemple de línia de variable, aquesta força la configuració del sagnat per a un fitxer C++, java o javascript:

    // kate: space-indent on; indent-width 4; mixedindent off; indent-mode cstyle;

Tan sols es cercaran línies de variable en les primeres i últimes 10 línies.

Hi ha variables que suporten la gran majoria de configuracions en katepart, i addicionalment els connectors poden usar variables, en el qual cas haurien de ser documentades en la documentació de dit connector.

### Com usa &kate; les variables

Quan llegeix la configuració, katepart cerca en els següents llocs (en aquest ordre):

- La configuració global.

- Dades opcionals de la sessió.

- La configuració del «tipus de fitxer».

- Variables de document en el document mateix.

- Configuracions canviades durant l'edició des del menú o des de la línia d'ordres.

Com a podeu imaginar les variables de document tenen la màxima prioritat. Quan es desa un document, es tornen a llegir les variables de document, i es sobreescriuen els canvis realitzats usant els elements del menú o la línia d'ordres.

Qualsevol variable no llistada a continuació es desa en el document i pot ser consultada per d'altres objectes com connectors, que les poden usar per als seus propis propòsits. Per exemple la variable «indent mode» usa variables de document per a la seva configuració.

Les variables aquí llistades són documents de &kate; versió 2.4. En el futur es poden afegir més variables. Hi ha 3 possibles tipus de valors per a les variables, amb les següents expressions vàlides:

- BOOL - on|off|true|false|1|0

- INTEGER - qualsevol número enter.

- STRING - tot el demés

#### Variables disponibles

    auto-bracketsBOOL

  Estableix la inserció automàtica de parèntesis.

    auto-center-linesINT

  Estableix el nombre de línies de auto-centrat.

    auto-insert-doxygenBOOL

  Activa o desactiva la inserció d'asteriscs d'inici en els comentaris doxygen. Això no tindrà efecte a menys que s'usi el sagnat automàtic cstyle.

    background-colorSTRING

  Estableix el color de fons del document. El valor haurà de ser quelcom a un color vàlid, per exemple «#ff0000».

    backspace-indentsBOOL

  Activa o desactiva el sagnat amb retrocés.

    block-selectionBOOL

  Activa o desactiva la selecció de blocs.

    bom | byte-order-markerBOOL

  Habilita/deshabilita el marcador d'ordre de bytes en desar fitxers en el format unicode (utf8, utf16, utf32).

  Des de: Kate 3.4 (KDE 4.4)

    bracket-highlight-colorSTRING

  Estableix el color de ressaltat per al claudàtor. El valor haurà de ser quelcom a un color vàlid, per exemple «#ff0000».

    current-line-colorSTRING

  Estableix el color de ressaltat per a la línia actual. El valor haurà de ser quelcom a un color vàlid, per exemple «#ff0000».

    default-dictionarySTRING

  Defineix el diccionari predeterminat utilitzat per a la correcció ortogràfica.

  Des de: Kate 3.4 (KDE 4.4)

    dynamic-word-wrapBOOL

  Activa o desactiva l'ajust dinàmic de línia.

    eol | end-of-lineSTRING

  Estableix el mode del final de línia. Les opcions vàlides són «unix», «mac» i «dos»

    encodingSTRING

  Estableix la codificació del document. El valor haurà de ser un nom de codificació vàlida, com «utf-8».

    folding-markersBOOL

  Estableix l'ús de la visualització de les marques de plegat.

    font-sizeINT

  Estableix la mida del punt del tipus de lletra del document.

    fontSTRING

  Estableix el tipus de lletra del document. El valor haurà de ser un nom de tipus de lletra vàlid, per exemple «courier».

    hl | syntaxSTRING

  Ajusta el ressaltat de sintaxi. Les cadenes vàlides són tots els noms disponibles en els menús. Per exemple, per a C + + escriviu `C++`.

    icon-bar-colorSTRING

  Estableix el color de la barra de les icones. El valor haurà de ser quelcom a un color vàlid, per exemple `#ff0000`.

    icon-borderBOOL

  Estableix l'ús de la visualització de la vora de la icona.

    indent-modeSTRING

  Estableix el mode de auto-sagnat. Les opcions «cap», «normal», «cstyle», «haskell», «lilypond», «lisp», «python», «ruby» i «xml» són reconegudes. Veure la secció per als detalls.

    indent-widthINT

  Estableix l'amplada del sagnat.

    keep-extra-spacesBOOL

  Estableix l'ús d'espais extra per a calcular l'amplada de sagnat.

    keep-indent-profileBOOL

  Si està habilitada, prevé que no sigui sagnat un bloc si almenys hi ha una línia que no té sagnat.

  Nota: S'ha eliminat en Kate 3 (KDE 4).

    line-numbersBOOL

  Estableix l'ús de la visualització dels números de línia.

    mixed-indentBOOL

  Estableix l'ús del mode de sagnat mixt a l'estil Emacs.

  Nota: Obsolet des del Kate 3 a KDE4. La variable serà ignorada, en comptes estableix `replace-tabs on;` pel futur.

    overwrite-modeBOOL

  Estableix l'ús del mode de sobreescriptura.

    persistent-selectionBOOL

  Estableix l'ús de les seleccions persistents.

    remove-trailing-spaceBOOL

  Estableix l'ús de la neteja del final de línia dinàmic.

    replace-tabs-saveBOOL

  Estableix l'ús de la conversió tabulació->espai durant el desat.

    replace-tabsBOOL

  Estableix l'ús de la conversió dinàmica tabulació->espai.

    replace-trailing-space-saveBOOL

  Estableix l'ús de la neteja del final de línia durant el desat.

    schemeSTRING

  Estableix l'esquema de color. La cadena haurà de ser un nom d'esquema de color que ja existeixi a la vostra configuració per aconseguir qualsevol efecte.

    selection-colorSTRING

  Estableix la selecció de color. El valor haurà de ser quelcom que pugui ser avaluat com un color vàlid, per exemple «#ff0000».

    show-tabsBOOL

  Estableix l'ús de la visualització del caràcter tabulador.

    smart-homeBOOL

  Estableix l'ús de la navegació intel·ligent.

    space-indentBOOL

  Estableix l'ús del sagnat amb espais.

  Nota: Obsolet des del Kate 3 a KDE4. El sagnat mixt és el comportament per omissió. Estableix `replace-tabs on;` per aconseguir el sagnat només en espais.

    tab-indentsBOOL

  Estableix l'ús del sagnat amb la tecla &Tab;.

    tab-widthINT

  Estableix l'amplada de tabulació.

    undo-stepsINT

  Estableix el nombre de passes a desfer que es poden recordar.

  Nota: Obsolet des del Kate 3 a KDE4. Aquesta variable serà ignorada. El compte màxim de passes a desfer serà il·limitat.

    word-wrap-columnINT

  Estableix l'amplada de l'ajust de línia.

    word-wrap-marker-colorSTRING

  Estableix el color de la marca de salt de línia. El valor haurà de ser quelcom a un color vàlid, per exemple «#ff0000».

    word-wrapBOOL

  Estableix l'ús de l'ajust de línia.

    wrap-cursorBOOL

  Estableix l'ús de l'ajust al cursor.